Ya Pagpalekat 



Ya pag-imo' na Tyumanem sa 
langit aw kadakula' na banwa 

IiAsini kadengan na 
muna pagkalekat, 
pig-imo* na Tyumanem ya 
langit aw kadakula' na 
banwa. 2Na, wala' pa kabala 
ya kadakula' na banwa. Wala' 
pa uman kita-a ya lupa' kay 
tumalag pa tubig. To-o pa 
mangitngit aw wala' katingen 
ya tubig manang gayed 
pigtunggu-an na Ispiritu na 
Tyumanem. 

3Na, miglong ya 
Tyumanem, law nan, "Awun 
kalalamdag!" Paglong nan, 
migkalalamdag da. 
4Kyatutukan ya Tyumanem sa 
pig-imo' nan na kalalamdag 
aw pigtapid nan ya 
kalalamdag aw pigtapid nan 
ya kangitngit. sYa kalalamdag 
pigngalanan nan na Allaw, aw 
ya kangitngit pigngalanan nan 
na Gabi. Awun da gabi aw 
awun da uman maselem. Yan 
ya nya-imo' sa tagna' na allaw. 
^Tigkas yan, miglong uman 
ya Tyumanem, "Eletan ku ya 
tubig pada awun tubig adti 
tas aw awun uman tubig adti 



dalem." ^Aw yan saba ya 
nya-imo'. Pig-eletan nan ya 
tubig pada awun tubig adti 
tas aw awun uman tubig adti 
dalem. «Ya elet yan ya 
pigngalanan na Tyumanem 
na Dalem na Langit. Yan ya 
nya-imo' sa kadwa na allaw. 
Lyumabay ya gabi aw 
sjoimayu la uman ya sambuk 
na allaw. 

^Tigkas yan, miglong uman 
ya Tyumanem, "Taniyen ku 
ya tubig na awun ni dalem 
pada kita-en da ya 
kagdangan." Paglong nan, 
awun da kagdangan. i^Ya 
kagdangan pigngalanan na 
Tyiunanem na Lupa' aw ya 
kadakula' na tubig 
pigngalanan nan na Dagat. 
Aw kyatutukan ya Tyumanem 
sa pig-imo' nan. 

"Tigkas yan, miglong ya 
Tyumanem, "Giti-an ya lupa' 
na kadeg na punganan na 
sagbet aw kadeg na punganan 
na tanem na awiin bini'. 
Giti-an uman ya lupa' na kadeg 
na punganan na kawuy na 
mamunga aw awun bini* adti 
seled na bunga nan. Magkad^g 
ya tag sambuksambuk na 
punganan na tanem." Yan ya 
piglong na Tyumanem aw yan 
saba ya nya-imo'. i2Ya tag 
sambuksambuk na pimganan 
na bini* gyimiiti' aw migkad^g 
asini tas na lupa'. Migkad^g ya 
manga sagbet aw tanem na 
awun bini* aw ya manga 
kawuy na mamunga aw awun 
bini' adti seled. Aw kyatutukan 
ya Tyumanem sa pig-imo' nan. 
i3Yan ya nya-imo' sa katlu na 
allaw. Lyumabay ya gabi aw 
syumayu la uman ya sambuk 
na allaw. 

i^Tigkas yan, miglong ya 
Tyumanem, "Ma-imo' dun ni 
langit ya manga saleng, aw 
ka-eletan nilan ya allaw aw 
gabi. Ya manga saleng, yan ya 
pangilala sa manga umay, sa 
manga bulan, aw sa manga 
allaw. isMag-inag silan dun ni 
langit na ka-ilawan nilan ya 
kadeg na awun ni dalem." Yan 
ya piglong na Tyumanem aw 
yan saba ya nya-imo'. 
i6Pig-imo' na Tyumanem ya 



sega aw bulan. Magdala ya 
sega sa allaw aw magdala ya 
bulan sa gabi. Pig-imo' lunan 
na Tyumanem ya manga 
bitun. i^pigbetang nan ya 
manga saleng adti langit na 
ka-ilawan nilan ya kadakula' 
na banwa. i^Ya sega, yan ya 
pigbetang na Tyumanem 
magdala sa allaw. Ya bulan, 
yan ya pigbetang nan magdala 
sa gabi, pada matapid ya 
kalalamdag aw matapid ya 
kangitngit. Aw kyatutukan ya 
Tyumanem sa pig-imo' nan. 
i^Yan ya nya-imo' sa kapat na 
allaw. Lyumabay ya gabi aw 
syuma5ai la uman ya sambuk 
na allaw. 

2oTigkas yan, miglong ya 
Tyumanem, "Ma-imo' da uman 
ya kadeg na pimganan na 
tagbanwa na tubig aw kadeg 
na punganan na manga 
mannanap na maglupad dun 
ni dalem na langit." 2iAw 
tigkan nya-imo' na Tyumanem 
ya kad^g na punganan na 
tagbanwa na tubig, ya 
mangkayantek aw ya to-o 
mangkabakla'. Pig-imo' nan 
uman ya kadeg na punganan 
na mannanap na maglupad 
adti dalem na langit. Aw 
kyatutukan ya Tyumanem sa 
pig-imo' nan. 22Aw 
migpakadyaw uman ya 
Tyumanem sa pagpakabetang 

nilan. Miglong sa manga 
tagbanwa na tubig, "Pagsi-ise' 
kamu aw pagkadeg kamu adti 
tenga' na tubig." Law nan 
uman sa manga mannanap na 
maglupad, "Pagsi-ise' kamu 
uman aw pagkadeg kamu dun 
ni tas na lupa'." 23Yan ya 
nya-imo' sa kalima na allaw. 
Lyimiabay ya gabi aw 
syumayu la uman ya sambuk 
na allaw. 

24Tigkas yan, miglong ya 
Tyumanem, "Un pa 
tumungngaw lekat adti lupa' 
ya kadeg na punganan na 
mannanap aw manga ayep na 
mag-eya' dun ni tas na lupa', 
dala ya tagbanwa na 
kagulangan, aw tagbanwa na 
pamanag, aw tagbanwa na 
magalet." Yan ya piglong na 
Tyumanem aw yan saba ya 
nya-imo'. 25Nya-imo' na 
Tyumanem ya kadeg na 
manga mannanap aw manga 
ayep na un pa silan magsi-ise'. 
Aw kyatutukan ya Tyumanem 
sa pig-imo' nan. 

26Tigkas yan, miglong ya 
Tyumanem, "Imo-un tadun ya 
utaw kasiling naten, kasiling 
na alimg na pagka-utaw 
tadun." Law nan uman, "Ya 
utaw yan ya magbaya' sa 
kad^g na awun ginawa dala ya 
manga ayep, ya manga 
mannanap, ya tagbanwa na 



tubig, ya mannanap na 
maglupad, ya tagbanwa na 
kagulangan, ya tagbanwa na 
magalet, aw ya tagbanwa na 
pamanag, ya mangkayantek 
aw ya mangkabakla'." 
27Yanagaw mig-imo' ya 
Tyimianem sa manga utaw 
kasiling nan, kasiling na alung 
na pagka-utaw nan. Duwa ya 
punganan na utaw, awun eseg 
aw awim bubay. 

28Migpakadyaw ya 
Tyumanem sa pagpakabetang 
nilan aw pigsugu' nan silan, 
law nan, "Pagbuwadbuwad 
kamu aw atmo-a mayu ya 
kadakula' na banwa, kay kamu 
ya magbaya' sa kadeg na asini 
tas na lupa', dala ya tagbanwa 
na tubig, ya manga mannanap 
na maglupad, aw ya kadeg na 
manga mannanap aw ayep." 
29Law uman na Tyumanem, 
"Pig-atag ku kama)ai na 
pagkanen mayu ya kadakula' 
na tanem na awun bini' aw ya 
manga kawuy na mamunga na 
awun bini' adti seled na bunga 
nan. sosa kadeg na manga 
mannanap, manga ayep, aw 
manga mannanap na 
maglupad, pig-atag ku kanilan 
na pagkanen nilan ya 
kadakula' na kapimganan na 
sagbet aw kadakula' na dawun 
na tanem na mangkalunaw." 
Yan ya piglong na Tyumanem 

aw yan saba ya nya-imo'. 
siPagkatigkas yan, 
pigtandawan na Tynmanem ya 
kadeg na pig-imo' nan aw 
kyatutukan to-o kay tumalag 
madyaw ya kadakula'. Yan ya 
kanem na allaw. Lyumabay ya 
gabi aw syumayu la uman ya 
sambuk na allaw. 

2iYanagaw nyabatug da 
na Tyumanem ya 
kadakula' na banwa dala ya 
langit aw lupa'. 2Pagdateng na 
kapitu na allaw, abus da ya 
pig-imo' nan aw miglagdeng 
da ya Tyiunanem. sYa kapitu 
na allaw yan ya pigtani na 
Tyumanem aw yan ya 
pigpakadyaw nan kay yan ya 
allaw na paglagdeng nan. -♦Yan 
da ya pag-imo' na Tyumanem 
sa langit aw kadakula' na 
banwa. 



Ya tagna* na utaw: Si Adam aw 
silba 

Na, sa pag-imo' na 
Tyumanem sa langit aw 
kadakula' na banwa, swala' pa 
giti' ya manga tanem aw 
sagbet asini tas na lupa' kay 
wala' pa ni Yahweh na 



Tyumanem pa-ulani ya lupa'. 
Aw wala' pa uman ya utaw na 
un magtanem. ^Pangkay wala' 
pa ya ulan, manang tyubigan 
ya lupa' kay nyigwad ya tubig 
lekat adti dalem na lupa'.* 

TTigkas yan, migkamet si 
Yahweh ya Tyumanem sa 
kutu na lupa' aw pig-imo' nan 
lawas na utaw na eseg. Abus 
da nan imo-a ya lawas, 
pig-eyepan nan na ginawa ya 
ilung na eseg aw migka-utaw 
da. 

«Tigkas yan, mig-imo' si 
Yahweh ya Tyumanem sa 
tanemanan adti banwa na Iden 
apit adti silatan. Byetang nan 
dun ya utaw na abus da nan 
imo-a na yan da ya kanan 
eya-anan. 

^Migtanem si Yahweh ya 
Tyumanem sa madeg ya 
punganan na kawuy na 
manenggeya aw madyaw 
kanen ya bunga nan. 
Migbetang uman adti tenga' 
na tanemanan sa duwa ya 
kawuy na sangkamulu'. Ya 
sambuk na kawuy, 
pigngalanan nan na Kawuy na 
Matag sa Ginawa na Wa'y 
Tyamanan, aw ya sambuk 
uman na kawuy, pigngalanan 



*2:6 Sambuk na pag-ubad sa birsikulu ini: Manang umba' ya tubig asini tas na 
lupa' kay dyumadat ya labun aw mig-atag sa tubig asini lupa'. 

nan na Kawuy na Magpa-ede' 
sa Madyaw aw Malatay. 

loDim ni banwa na Iden 
awun dakula' na tubig na 
nyilig aw gayed kyatubigan ya 
lupa' na tanemanan. Aw 
migsangasanga ya tubig apit 
adti lawud aw nya-imo' upat 
ya senge' nan. "Ya sambuk na 
s^nge' na pigngalanan na 
Pison, raabus nan kalegeban 
ya banwa na Habila. Yan ya 
banwa na awun bulawan na 
wala' ya dali'. i2Dun ni banwa 
yan, awun uman tagek na 
kawuy na to-o manimbo', aw 
manga batu na pigngalanan na 
oniks* na maytem aw dakula' 
ya alaga'. i3Ya kadwa na senge' 
pigngalanan na Gihon, aw 
mabus nan kalegeban ya 
banwa na Kus/ ^^Ya katlu na 
senge' pigngalanan na Tigris, 
aw yan ya nyilig apit adti 
silatan na banwa na Assyur. 
Aw ya kapat na senge' 
pigngalanan na Yupritis.* 

ispigpa-eya' ni Yahweh na 
Tyumanem ya utaw adti seled 
na tanemanan na Iden aw 
pigpatunggu' nan sa 



tanemanan. i^Manang 
piglongan ni Yahweh na 
Tyumanem ya utaw yan, law 
nan, "Makan mu ya kadeg na 
bunga na kawuy asini 
tanemanan. i^Manang sambuk 
olo' ya kawuy na dili' mu 
makan ya bunga nan. Yan ya 
kawuy na pigngalanan na 
Kawuy na Magpa-ede' sa 
Madyaw aw Malatay. Bila' 
aw kanen mu yan, 
pa-emel-emelen ta kaw aw 
dumateng ya allaw na matay 
kaw." 

isTigkas yan, miglong 
uman si Yahweh na 
Tyumanem adti anenganeng 
nan, "Sa utaw yan, dili' 
madyaw na olo' nan sayda ya 
meya' asini tas na lupa'. Un 
ku imo-an sa eped nan na 
makatabang kanan." i^Aw 
dyala ni Yahweh na 
Tyumanem adti kan Adam* 
ya kadeg na punganan na 
manga ayep aw manga 
mannanap na abus da nan 
imo-a lekat di lupa', kay ya 
kaliman nan si Adam ya 
mag-imo' sa ngalan na tag 



*2:12 Dili' mabangal ya punganan na batu yan— kun oniks, kun kamiliyan, aw 

kun lapis lasuli. 

*2:i3 Ya Kus yan ya pig-eya-an idtu muna na buwadbuwad ni Kus, seled na 

banwa na Mesopotamiya. 

*2:i4 Euphrates 

*2:i9 Ya kakawasan na Adam dun ni tingeg na manga Hibriyu: utaw. 

sambuksambuk kanilan. 
Pangkay unu ya ngalan na 
pig-atag nan kanilan, yan da 
ya ngalan nilan. 
2opigngalanan ni Adam ya 
manga ayep, ya manga 
mannanap, aw ya manga 
mannanap na maglupad, 
manang wala' pa ya madyaw 
na eped nan kasiling nan. 
2iYanagaw to-o pyakalalem ni 
Yahweh na Tjoimanem ya 
pagkatulug ni Adam, aw 
talana nan nyakatulug, 
pigkamang ni Yahweh na 
Tyumanem ya sambuk na 
gusuk nan aw pig-uli' ya 
unud aw kindal nan. 22Ya 
gusuk ni Adam na pigkamang 
ni Yahweh na Tyumanem, 
pig-imo' nan kaubayan, aw 
pig-ated adti tampid na eseg. 

23Aw law ni Adam, 
"Wetay! Awun da kadi' eped 
ku! Ya pesa' nan lekat adti 
pesa' ku, aw ya unud nan 
lekat adti unud ku. 
Ngalanan ku na Kaubayan 
kay ya lawas nan lekat adti 
lawas ku." 24Na, yeiy ya 
du-an nan na ayawan na 
eseg ya ama nan aw ina 
nan, aw pa-egketen da silan 
ya kaubayan nan. Tigkas 
nilan mag-egket, ya duwa 
silan ma-imo' sambuk da. 
25Na, ya eseg aw kaubayan 
nan, wala' pa ya katukanan 



nilan sa kad^gkadeg kay 
wala' pa silan kamulamula. 

Ya pagpakasala* ni Adam aw si 
Iba 

3iNa, ya katadeng na 
ulud matas pa sa kad^g 
na manga mannanap na 
pig-imo' ni Yahweh na 
Tyumanem. Aw pig-usip nan 
ya kaubayan, "Enda', kay De', 
piglongan kamu na 
Tyumanem na dili' mayu 
pagkanen ya bunga na manga 
kawuy asini seled na 
tanemanan?" 

2Law na kaubayan adti 
ulud, "Beke' na matinaw ya 
piglong mu! Makan nami saba 
ya bunga na manga kawuy 
asini seled na tanemanan. 
3Sambuk olo' ya kawuy na 
pyamene' kanami na 
Tyumanem, law nan, 'Dili' 
mayu pagkanen ya bunga na 
sambuk na kawuy na awun ni 
tenga-tenga' na tanemanan aw 
dili' mayu uman awidan kay 
pangkay singan ya mawid san, 
matay saba.' " 

4Manang tyumubag ya 
ulud, law nan, "Beke' yan! Dili' 
kamu kalaw matay! 
5Kya-ede-an na Tyumanem na 
ila' aw kanen mayu ya bunga 
na kawuy iyan, masiling kamu 
na Tyumanem aw kalabetan 
mayu ya katadeng nan, kay un 

ma)ai ka-ede-an na wan ya 
madyaw aw wan ya malat." 

6Pag-inunu na kaubayan sa 
bunga na kawuy, kyinita' nan 
na to-o manenggeya aw to-o 
uman madyaw kanen, aw 
kyaliman nan makasiling sa 
katadeng na Tyimianem. 
Yanagaw mig-ipu' sa bunga na 
kawuy aw pigkan nan. Tigkas 
yan, pigdalaan nan ya eseg 
nan aw kyan nan uman. 
7Pagkan nilan sa bunga na 
kawuy yan, kyalabetan da 
nilan ya madeg aw kya-ede-an 
da nilan na wala* ya 
kad^gkadeg nilan. Yanagaw 
migte' silan sa manga dawun 
na kawuy na igira aw 
pigpangawak nilan kay to-o 
silan nyamulamula. 

8Na, pagtubang na sega aw 
malabnaw da, dyengeg na 
eseg aw kaubayan nan ya 
lakatlakat ni Yahweh na 
Tyumanem dun ni tanemanan. 
Yanagaw nyebeng silan adti 
manga kawuy kay nyallek 
silan. ^Migtatawag si Yahweh 
na Tyumanem adti eseg, law 
nan, "We kay Adam! Kay 
Adam, ayin da kaw?" 

loLaw ni Adam, "Dyengeg 
ku ya lakatlakat mu asini 
tanemanan aw nyallek aku. 
Yanagaw nyebeng aku asini 
manga kawuy kay wala' ya 
kadegkad^g ku." 



iiNyusip kanan si Yahweh 
na Tyumanem, law nan, 
"Singalan ya migpa-ede' 
kanmu na wala' ya 
kadegkad^g mu? Unu, kyan 
mu ya bunga na kawuy na 
pigpigil ku kanmu na ya-i 
pagkana?" 

i2Law ni Adam, "Manang 
ya du-an nan, ya kaubayan na 
pig-atag mu kanak, yan ya 
mig-atag kanak sa bunga na 
kawuy iyan aw kyan ku 
uman." 

i3Tigkas yan, nyusip si 
Yahweh na Tyumanem sa 
kaubayan ni Adam, "Walan ya 
pig-imo' mu? Ananga' mayu 
kanen?" _ 

Law na kaubayan, 
"Pig-akalan aku na ulud! Yan 
ya du-an nan na kyan ku ya 
bunga na kawuy!" 

i^Yanagaw miglong si 
Yahweh na Tsmmanem adti 
ulud, "Asuntu sa pag-imo' mu 
sa malatay, pa-emel-emelen ta 
kaw. Sa kadeg na manga 
mannanap aw manga ayep 
asini tas na lupa*, ikaw olo* ya 
un ku pa-emel-emelen. Yeiy ya 
pa-emel-emel ku kanmu. Lekat 
adun gayed da kaw mananap 
di lupa' aw gayed kaseledan ya 
baka' mu na kutu na lupa' 
menda' na matay kaw. isLekat 
uman adun, un ta kamu ya 
kaubayan imo-un 



8 

matalapo-on. Matalapo-on 
uman ya buwadbuwad mu aw 
buwadbuwad nan.* Banga-en 
mu ya sakil na buwadbuwad 
nan,* aw bunalan uman na 
buwadbuwad nan ya ulu mu." 

i^Tigkas yan, miglong si 
Yahweh na Tyumanem adti 
kaubayan, law nan, "Sa 
kanmu, ila' aw mabdes kaw, 
dakula' to-o ya pagti-is mu. 
Pagpetes kanmu uman, dakula' 
to-o ya masakit mu, manang 
kenne' pa mu ginawaan ya 
eseg mu aw yan ya 
magdumala kanmu." * 

i^Miglong uman si Yahweh 
na T3rumanem kan Adam, law 
nan, "Asuntu na pyakanyegan 
mu ya tingeg na kaubayan mu, 
aw pigkan mu baling ya bunga 
na kawuy na pigpigil ku 
kamayu, yanagaw pigtuUun ku 
ya lupa', aw lekat adun, malug 
to-o ya pagkamang mu sa 
kakan. Malug ya pag-imo-un 
mu taman na matay kaw. 
i»Paggiti' na tanemenen adti 
lupa' mu, magad uman ya 
sagbet gumiti' aw manga 
tanem na awun suksuk, aw 
gayed kaw maninaw sa kakan 
mu adti magalet. i^Sa kad^g 



na manga allaw mu asi tas na 
lupa', bila' aw dili' kaw 
magpabelad sa sega, na, dili' 
kaw makakan. Yan ya 
kabetangan mu menda' na 
matay da kaw aw muli' kaw 
adti lupa'. Kay pigkamang ta 
kaw adti lupa', aw muli' kaw 
uman adti lupa'." 

2opigngalanan ni Adam ya 
kaubayan nan na si Iba, kay 
yan ya lyekatan na kadeg na 
manga utaw. 21 Aw tigkas yan, 
pig-imo-an silan ni Yahweh na 
Tyumanem sa kadegkadeg 
lekat adti kindal na ayep. 

Ya pag-alilin ni Yahweh na 
Tyumanem sa manga utaw 
lekat adti tanemanan 

22Tigkas yan, miglong si 
Yahweh na Tyumanem, "Ya 
manga utaw ini, migkasiling 
da silan kanaten kay 
kya-ede-an da nilan na wan ya 
madyaw aw wan ya malatay. 
Na, dih' tadun tumbay na 
kuman pa uman silan sa 
bunga na sambuk na kawuy, 
na yan ya Kawuy na Matag sa 
Ginawa, kay kun kanen nilan, 
awun da ginawa nilan na wala' 
ya katigkasan aw dili' da silan 



*3:i5a Ya buwadbuwad nan, yan ya bini' na kaubayan. 

*3:i5b Sambuk na utaw adti buwadbuwad nan si Jisu Kristu. 

*3:i6 Sambuk na pag-ubad sa birsikulo ini: Kaliman mu magdumala sa eseg mu, 

manang yan baling ya magdumala kanmu ya eseg mu. 

matay." 23Yanagaw 
pig-alilinan ni Yahweh na 
Tyiimanem si Adam aw 
kaubayan nan lekat adti 
tanemanan dun ni Iden aw 
wala' da nan paliku-a. 
Mananem da si Adam adti 
luwa' na tanemanan. Yan ya 
lupa' na lyekatan nan. 
24Pagkatigkas nan alilinan 
lekat adti tanemanan, 
migbetang si Yahweh na 
Tyumanem sa manga kirubim* 
na magtunggu' dun ni 
agiyanan na tanemanan apit 



adti siiatan na Iden. 
Migbetang uman sa lipang na 
maglaga. Gayed migsambiling 
ya lipang aw wala' ya 
makapalapit na utaw. 



*3:24 Ya manga kirubim, sang ka pungan silan na sugu-anen na Tyumanem 
lekat adti langit. 

